b'\n_START_ARTICLE_\nStrupeni odpadki na slonoko\xc5\xa1\xc4\x8deni obali (2006)\n_START_PARAGRAPH_\nZaradi strupenih odpadkov je na slonoko\xc5\xa1\xc4\x8deni obali udarila zdravstvena kriza. Ladja po imenu Probo Koala, ki je bila registrirana v Panami je pripeljala nevarne odpadke v pristani\xc5\xa1\xc4\x8de Abidjan. Nevarne odpadke so odlo\xc5\xbeili na 12 razli\xc4\x8dnih lokacijah v okolici mesta Abidjan v avgustu leta 2006. Zdru\xc5\xbeeni narodi in vlada slonoko\xc5\xa1\xc4\x8dene obale so za smrt 17 in po\xc5\xa1kodbe 30.000 prebivalcev krivile plin, ki je nastal zaradi strupenih odpadkov. Nekatere po\xc5\xa1kodbe so bile la\xc5\xbeje (glavoboli), nekatere pa huj\xc5\xa1e (o\xc5\xbegana ko\xc5\xbea in po\xc5\xa1kodovana dihala). Okoli 100.000 prebivalcev je poiskalo medicinsko pomo\xc4\x8d. Podjetje Trifuga je trdilo, da je bila snov posledica odpadne vode iz Probo Koale. Raziskava na Nizozemskem leta 2006 je pokazala, da je bila snov ve\xc4\x8d kot 500 ton me\xc5\xa1anice goriva kavsti\xc4\x8dne sode in vodikovega sulfida, za katerega Trafiga ni hotelo pla\xc4\x8dati 1000\xe2\x82\xac za kubi\xc4\x8dni meter odvoza v Amsterdamskem pristani\xc5\xa1\xc4\x8du. Ladjo so v ve\xc4\x8djih dr\xc5\xbeavah zavrnili predenj je tovor odlo\xc5\xbeila v pristani\xc5\xa1\xc4\x8du Abidjan.\n_START_SECTION_\nSmrti in bolezni\n_START_PARAGRAPH_\nV naslednjih tednih je BBC objavil smrt 17 dr\xc5\xbeavljanov in 23 hospitaliziranih, 40.000 ljudi pa je poiskalo zdravstveno pomo\xc4\x8d ( zaradi glavobolov, krvavitev iz nosu in bole\xc4\x8din v trebuhu). \xc5\xa0tevilo se je s\xc4\x8dasoma pove\xc4\x8dalo. Leta 2008 je Slonoko\xc5\xa1\xc4\x8dena vlada objavila 17 smrtnih \xc5\xbertev, 30.000 jih je prejelo medicinsko pomo\xc4\x8d zaradi transporta nevarnih odpadkov. V tem \xc4\x8dasu je bolehalo 100.000 ljudi.\n_START_SECTION_\nOdstop vlade\n_START_PARAGRAPH_\nPo devetih mesecih je tamkaj\xc5\xa1nja vlada odstopila. Razlog odstopa je bil pritisk iz vlade in lokalnih oblasti v povezavi s transportom nevarnih odpadkov. Vlada se je zavezala, da bo krila vse stro\xc5\xa1ke zdravljenja zaradi nastale katastrofe.'